Document ID: 32007D0021

KOMISSION PÄÄTÖS,
tehty 22 päivänä joulukuuta 2006,
päätöksen 2005/760/EY muuttamisesta erittäin patogeeniseen lintuinfluenssaan liittyvien tiettyjen suojatoimenpiteiden ja muiden lintujen kuin siipikarjan yhteisöön tuonnin osalta
(tiedoksiannettu numerolla K(2006) 6969)
(ETA:n kannalta merkityksellinen teksti)
(2007/21/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 22 artiklan 6 kohdan,
sekä katsoo seuraavaa:
(1)
Komissio ryhtyi useisiin lintuinfluenssaa koskeviin suojatoimenpiteisiin erittäin patogeenisen lintuinfluenssan Kaakkois-Aasiassa vuonna 2004 ilmenneen taudinpurkauksen vuoksi. Erityisesti toimenpiteisiin kuului vankeudessa pidettävien lintujen maahantuontia koskevista tietyistä suojatoimenpiteistä, jotka liittyvät erittäin patogeenisen lintuinfluenssan esiintymiseen eräissä kolmansissa maissa 27 päivänä lokakuuta 2005 tehty komission päätös 2005/760/EY (4). Komission päätöstä 2005/760/EY sovelletaan 31 päivään joulukuuta 2006.
(2)
Euroopan elintarviketurvallisuusviranomaisen eläinten terveyttä ja hyvinvointia käsittelevä lautakunta antoi 27 päivänä lokakuuta 2006 tieteellisen lausunnon eläinten terveydelle ja hyvinvoinnille aiheutuvista riskeistä, jotka liittyvät muiden luonnonvaraisten lintujen kuin siipikarjan tuontiin yhteisöön, jäljempänä ’lausunto’. Lausunto tuli virallisesti saataville 14 päivänä marraskuuta 2006.
(3)
Lausunnossa on mainittu joukko alueita, joiden parantamisella voitaisiin vähentää merkittävästi muiden lintujen kuin siipikarjan tuontiin liittyviä tunnistettuja terveysriskejä. Erityisesti lausunnossa korostetaan riskiä virustautien kuten lintuinfluenssan ja Newcastlen taudin leviämisestä muiden lintujen kuin siipikarjan tuonnin yhteydessä ja mainitaan mahdollisia välineitä ja vaihtoehtoja, joilla voidaan pienentää näiden lintujen tuonnin eläinten terveydelle aiheuttamia todettuja riskejä. Koska tieteellinen lausunto ohjaa EU:n tulevaa toimintaa kyseessä olevan tuonnin eläinten terveyteen ja hyvinvointiin liittyvissä näkökohdissa, on tärkeää arvioida perusteellisesti komission saamat tieteelliset tiedot ja tarkastella huolellisesti lausunnossa tehtyjä päätelmiä ja suosituksia, jotta lintujen tuontia varten voitaisiin ottaa käyttöön yhdenmukainen järjestelmä.
(4)
Komissio aloitti lausunnon arvioinnin välittömästi sen antamisen jälkeen päätöksessä 2005/760/EY säädettyjen toimenpiteiden osalta, ja ensimmäinen analyysi ja mahdolliset muutokset toimenpiteisiin on tehty asiantuntijoiden työryhmässä, joka kokoontui elintarvikeketjua ja eläinten terveyttä käsittelevän pysyvän komitean kokouksessa 14 päivänä marraskuuta 2006 ja elintarvikeketjua ja eläinten terveyttä käsittelevän pysyvän komitean kokouksessa 27 päivänä marraskuuta 2006. Kun otetaan huomioon eläinten terveystilanne maailmassa lintuinfluenssan osalta, päätöksessä 2005/760/EY säädettyjä rajoituksia olisi jatkettava lyhyellä siirtymäajalla, jotta jäsenvaltiot, kuten ne ilmoittivat 27 päivänä marraskuuta 2006 pidetyssä kokouksessa, ja komissio, tiiviissä yhteistyössä jäsenvaltioiden kanssa, voisivat saattaa arvioinnin loppuun ja valmistella toteutettavat toimenpiteet.
(5)
Päätöstä 2005/760/EY olisi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/760/EY 6 artiklassa ilmaisu ”31 päivään joulukuuta 2006” ilmaisulla ”31 päivään maaliskuuta 2007”.
2 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä joulukuuta 2006.

Labels: 0
3
20
6